Komission asetus (EY) N:o 1418/96, annettu 22 päivänä heinäkuuta 1996, erityisen syrjäisiltä alueilta tulevien maatalouden erityisten laatutuotteiden graafisen tunnuksen käyttöön liittyvistä yksityiskohtaisista säännöistä



Virallinen lehti nro L 182 , 23/07/1996 s. 0009 - 0010



KOMISSION ASETUS (EY) N:o 1418/96, annettu 22 päivänä heinäkuuta 1996, erityisen syrjäisiltä alueilta tulevien maatalouden erityisten laatutuotteiden graafisen tunnuksen käyttöön liittyvistä yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91 (1), sellaisena kuin se on viimeksi muutettuna asetuksella (EY) N:o 2598/95 (2), ja erityisesti sen 20 artiklan 5 kohdan, ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92 (3), sellaisena kuin se on viimeksi muutettuna komission asetuksella (EY) N:o 2537/95 (4), ja erityisesti sen 31 artiklan 5 kohdan, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 (5), sellaisena kuin se on viimeksi muutettuna asetuksella (EY) N:o 2537/95, ja erityisesti sen 26 artiklan 5 kohdan, sekä katsoo, että neuvosto on päättänyt graafisen tunnuksen käyttöönotosta erityisen syrjäisiltä alueilta tulevien maatalouden sellaisenaan tai jalostettuina olevien erityisten laatutuotteiden tuntemuksen parantamiseksi ja kulutuksen edistämiseksi; olisi annettava tarvittavat yksityiskohtaiset säännöt kyseisen toimenpiteen toteuttamiseksi, neuvoston päätöksen mukaisesti erityisen syrjäisten alueiden ammatillisten järjestöjen on ehdotettava graafisen tunnuksen käytön edellytyksiä, toisin sanoen luettelon laatimista niistä sellaisenaan tai jalostettuina olevista maataloustuotteista, jotka voivat käyttää tunnusta, sekä laatuominaisuuksien, tuotanto- ja pakkaamistapojen sekä jalosteiden valmistustapojen määrittelemistä; olisi täsmennettävä, että kyseiset määräykset voidaan antaa yhteisön lainsäädännössä tai sen puuttuessa kansainvälisellä tasolla olemassa olevien vaatimusten tai erityisesti perinteisten tuotanto- ja valmistustapojen perusteella, tämän erityisen syrjäisiltä alueilta tulevien erityisten laatutuotteiden tuottajien ja valmistajien käyttöön annetun erityisen myynninedistämisvälineen hyödyntämiseksi mahdollisimman hyvin sekä hallinnon ja valvonnan yksinkertaistamiseksi ja tehostamiseksi on tarkoituksenmukaista myöntää graafisen tunnuksen käyttöoikeus näille alueille sijoittautuneille taloudellisille toimijoille, jotka ovat suoraan vastuussa kyseisten tuotteiden tuotannosta, pakkaamisesta kaupan pitämistä varten ja valmistuksesta ja jotka sitoutuvat noudattamaan tiettyjä sääntöjä, kyseisten alueiden toimivaltaisten viranomaisten tehtävänä on antaa tarvittavat täydentävät hallinnolliset määräykset käyttöön otettujen mekanismien moitteettoman toiminnan varmistamiseksi ja hyväksyttyjen sääntöjen valvomiseksi, olisi säädettävä tarvittavien tietojen toimittamisesta komissiolle, jotta se voisi varmistaa parhaimman mahdollisen tämän toimenpiteen toteuttamista koskevien edellytysten yhdenmukaistamisen eri alueilla, ja asianomaisten hallintokomiteoiden yhteinen hallintokomitea ei ole antanut lausuntoaan puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla 1. Asetuksen (ETY) N:o 3763/91 20 artiklan, asetuksen (ETY) N:o 1600/92 30 artiklan ja asetuksen (ETY) N:o 1601/92 26 artiklan mukaisesti käyttöön otettua graafista tunnusta käytetään ainoastaan erityisen syrjäisiltä alueilta tulevien sellaisten sellaisenaan tai jalostettuina olevien maatalouden erityisten laatutuotteiden tuntemuksen parantamiseksi ja kulutuksen edistämiseksi, jotka ovat mainittujen alueiden taloudellisia toimijoita edustavien ammatillisten järjestöjen aloitteesta määriteltyjen määräysten mukaisia. 2. Edellä 1 kohdassa mainitut määräykset koskevat laatuvaatimusten määrittelyä, viljely-, tuotanto- tai valmistustavan ja -tekniikan noudattamista sekä tarjontamuotoa ja pakkaamista koskevien vaatimusten noudattamista. Kyseiset määräykset vahvistetaan yhteisön lainsäädännössä tai sen puuttuessa kansainvälisellä tasolla olemassa olevien säännösten perusteella, tai tarvittaessa ne vahvistetaan edustavien ammatillisten järjestöjen ehdotuksesta erityisen syrjäisiltä alueilta tulevia tuotteita varten erityisesti. 2 artikla Tuottajajäsenvaltioiden toimivaltaiset viranomaiset tai niiden tähän valtuuttama elin myöntävät oikeuden käyttää graafista tunnusta kunkin sellaisen tuotteen osalta, jota varten 1 artilassa tarkoitetut määräykset on vahvistettu tuotteen luonteen mukaan, taloudellisille toimijoille, jotka kuuluvat yhteen seuraavista ryhmistä, jäljempänä `käyttäjille`: - tuottajat, yksittäiset tai järjestöihin tai ryhmittymiin järjestäytyneet, - kaupan taloudelliset toimijat, jotka pakkaavat tuotteen sen kaupanpitämistä varten, - jalosteiden valmistajat, ja jotka ovat sijoittautuneet oman erityisen syrjäisen alueensa alueelle ja täyttävät 3 artiklassa määritellyt edellytykset. Kyseinen oikeus annetaan myöntämällä hyväksyntä yhdeksi tai usemmaksi markkinointivuodeksi. 3 artikla 1. Edellä 2 artiklan viimeisessä alakohdassa säädetty hyväksyntä myönnetään hakemuksesta käyttäjille, - jotka sitoutuvat tapauksen mukaan tuottamaan, pakkaamaan tai valmistamaan tuotteita, jotka täyttävät 1 artiklassa tarkoitetut määräykset, - joilla on tarvittaessa käytettävissään kyseisen tuotteen tuottamisessa tai valmistamisessa tarvittavat tekniset laitteet tai välineet mainittujen määräysten mukaisesti, - jotka sitoutuvat pitämään kirjaa, jonka avulla voidaan seurata erityisesti graafisen tunnuksen käyttöön oikeutetun tuotteen tuotantoa, pakkaamista tai valmistusta, - jotka sitoutuvat toimivaltaisten viranomaisten edellyttämään valvontaan ja tarkastuksiin. 2. Hyväksyntä peruutetaan, jos toimivaltainen viranomainen on todennut, että hyväksytty käyttäjä ei ole noudattanut tuotetta koskevia määräyksiä tai on laiminlyönyt jotakin 1 kohdassa mainituista sitoumuksista aiheutuvaa velvoitetta. Tämä peruuttaminen on väliaikainen tai lopullinen todettujen laiminlyöntien vakavuuden mukaan. 4 artikla Toimivaltaiset viranomaiset tarkastavat säännöllisin väliajoin, noudattavatko käyttäjät graafisen tunnuksen käytön edellytyksiä sekä 3 artiklassa mainittuja sitoumuksia. Viranomaiset voivat valtuuttaa kyseisiä tarkastuksia suorittamaan sellaiset toimielimet, joilla on tällaisten tarkastusten tekemisen edellyttämät valtuudet ja vaadittu tekninen ja puolueettomuutta koskeva pätevyys. Tässä tapauksessa kyseiset toimielimet antavat viranomaisille säännöllisin väliajoin kertomuksen tarkastustehtäviensä suorittamisesta. 5 artikla 1. Espanjan, Ranskan ja Portugalin toimivaltaisten viranomaisten on toteutettava graafiseen tunnukseen liittyvän järjestelmän hallintoa varten tarvittavat täydentävät hallinnolliset toimenpiteet. Nämä toimenpiteet voivat sisältää erityisesti sellaisten osuusmaksujen perimisen graafisen tunnuksen käyttäjiltä, jotka kattavat tunnuksen painamisesta aiheutuvat kulut ja hallintoon liittyvät hallinnolliset kustannukset sekä tarkastustoiminnasta aiheutuvat kulut. 2. Edellä 1 kohdassa tarkoitettujen viranomaisten on annettava komissiolle viipymättä tiedoksi ne viranomaiset tai tarvittaessa toimielimet, jotka ovat vastuussa hyväksynnän myöntämisestä käyttäjille ja tämän asetuksen soveltamiseksi suoritettujen tarkastusten täytäntöönpanosta. Niiden on annettava tiedoksi myös 1 kohdassa mainittuja täydentäviä toimenpiteitä koskevat suunnitelmat ennen niiden toteuttamista kolmen kuukauden määräajassa tämän asetuksen voimaantulosta alkaen. 6 artikla Jäsenvaltioiden on sovellettava asiaa koskevia voimassa olevia kansallisia säännöksiä estääkseen graafisen tunnuksen väärinkäytön ja rangaistakseen tarvittaessa väärinkäytöksistä tai toteutettava asiaa koskevat tarvittavat toimenpiteet. Niiden on annettava komissiolle tiedoksi sovellettavat toimenpiteet kuuden kuukauden kuluessa tämän asetuksen voimaantulosta. 7 artikla Komissio varmistaa graafisen tunnuksen ja tuotteiden, jotka voivat käyttää sitä, julkaisemiseen Euroopan yhteisöjen virallisessa lehdessä. 8 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä heinäkuuta 1996. Komission puolesta Franz FISCHLER Komission jäsen (1) EYVL N:o L 356, 24.12.1991, s. 1 (2) EYVL N:o L 267, 9.11.1995, s. 1 (3) EYVL N:o L 173, 27.6.1992, s. 1 (4) EYVL N:o L 260, 31.10.1995, s. 10 (5) EYVL N:o L 173, 27.6.1992, s. 13